[pic] | KOMISIA EURÓPSKYCH SPOLOČENSTIEV | Brusel, 23.12.2008 KOM(2008) 879 v konečnom znení OZNÁMENIE KOMISIE RADE A EURÓPSKEMU PARLAMENTU ROZVOJ A KONSOLIDÁCIA VONKAJŠEJ SLUŽBY: IMPLEMENTÁCIA OPATRENÍ PLÁNOVANÝCH NA ROK 2008 OZNÁMENIE KOMISIE RADE A EURÓPSKEMU PARLAMENTU ROZVOJ A KONSOLIDÁCIA VONKAJŠEJ SLUŽBY: IMPLEMENTÁCIA OPATRENÍ PLÁNOVANÝCH NA ROK 2008 1. ÚVOD Vo svojom oznámení o vývoji a konsolidácii vonkajšej služby v rokoch 2007 - 2008 prijatom 10. mája 2007[1] sa Komisia rozhodla otvoriť v roku 2007 delegácie v Azerbajdžane, Východnom Timore a pri Africkej únii, otvoriť kancelárie v krajinách, ktoré sú delegáciami už pokryté (Juba a Astana), ako aj pristúpiť k transformácii dvoch existujúcich regionalizovaných delegácií, t. j. v Arménsku a na Kapverdách. Všetky tieto činnosti boli uskutočnené. V oznámení z 10. mája 2007 sa stanovilo aj niekoľko činností, ktoré sa mali realizovať v roku 2008 v závislosti od dostupných zdrojov: otvorenie stáleho zastúpenia pri Rade Európy v Štrasburgu, delegácie v Uzbekistane, ako aj premena regionalizovaných delegácií v Kirgizsku, Tadžikistane, Nepále, Togu, Libérii, Džibuti a Jemene na delegácie s plnými právomocami. Vzhľadom na pridelené rozpočtové prostriedky pre vonkajšiu službu na rok 2008 a schválenie plánu na reorganizáciu 96 pracovných miest v rámci vonkajšej služby v júni minulého roku, ktorý sa v súčasnosti implementuje, je teraz možné plánované činnosti uskutočniť. Okrem toho sa navrhuje lepší administratívny rámec pre miesta pôsobenia, v ktorých je prítomnosť Komisie (rozdielna od delegácií) z dlhodobého hľadiska nevyhnutná na zabezpečenie monitorovania jej činností. Z tohto dôvodu sa navrhlo zriadenie týchto nových miest pôsobenia: Belize, Komory, Kongo (Goma), Mongolsko, Mjanmarsko/Barma, Panama, Samoa. 2. ROZVOJ SIETE VONKAJŠEJ SLUŽBY 2. 1. Otvorenie delegácií Na základe aktuálne dostupných alebo očakávaných finančných prostriedkov v roku 2009 je potvrdené otvorenie dvoch nových delegácií, a to v Uzbekistane a pri Rade Európy v Štrasburgu. S týmito činnosťami sa počítalo už v oznámení Komisie zo 6. júna 2005, ale kvôli nedostatku zdrojov nemohli byť doteraz uskutočnené. Otvorenie delegácie v Uzbekistane by sa malo vnímať z pohľadu rastúcej dôležitosti záujmov Európskej únie v strednej Ázii. Uzbekistan sa nachádza v srdci tohto regiónu, pričom vzhľadom na počet obyvateľov je v tejto oblasti aj jednou z najdôležitejších krajín. Vzťahy medzi Európskou úniou a Uzbekistanom sa posilnili; pozitívne signály prichádzajú aj zo strany uzbeckých orgánov (vrátane oblasti ľudských práv). Prítomnosť Komisie na mieste by podporila ďalší rozvoj dosiahnutého pokroku a zároveň by umožnila lepšie zohľadnenie záujmov Európskej únie. Vo vzťahu k Rade Európy ide o realizáciu činností, ktoré vyplývajú z utuženia vzťahov medzi Európskou úniou a Radou Európy. Počet citlivých otázok, ktoré si vyžadujú nepretržitú činnosť a za ktoré nesú zodpovednosť obidve inštitúcie, narastá. Okrem toho je Rada Európy jednou z inštitucionálnych arén, kde sa budujú vzťahy s Ruskou federáciou, krajinami Balkánu alebo susediacimi štátmi. Zároveň je nevyhnutné zohľadniť nové užšie formálne vzťahy medzi Európskou úniou a Radou Európy, ktoré sa dohodli na politickej úrovni podpisom memoranda o porozumení v máji 2007, ktorým sa stanovil „nový rámec na posilnenie spolupráce a politického dialógu“. Hneď ako sa prijme rozhodnutie a podpíšu potrebné zriaďovacie dohody, Komisia čo najrýchlejšie pristúpi k implementácii týchto opatrení. 2. 2. Transformácia regionalizovaných delegácií Navrhuje sa transformovať regionalizované delegácie v Džibuti, Kirgizsku, Libérii, Nepále, Tadžikistane, Togu a v Jemene na delegácie s plnými právomocami. V prípade Kirgizska a Tadžikistanu je nutné vnímať transformáciu regionalizovaných delegácií z pohľadu záväzkov Európskej únie, ktoré sa uvádzajú v Stratégii pre nové partnerstvo medzi Európskou úniou a strednou Áziou, ktorá bola schválená na zasadnutí Rady v júni 2007. Zmena štatútu regionalizovanej delegácie v Džibuti je súčasťou novej stratégie Komisie v Africkom rohu. Vyplýva z potreby utuženia vzťahov so stabilným partnerom v regióne, strategicky umiestnenom na križovatke rôznych hospodárskych, kultúrnych a náboženských vplyvov, ktorý môže prispieť k otvoreniu a vedeniu dialógu so všetkými vládami v regióne. Pokiaľ ide o Libériu , okrem obnovenia situácie, ktorá existovala pred občianskou vojnou, takmer výhradná prítomnosť Komisie predstavuje miestne zastúpenie Európskej únie, ktorá je po Spojených štátoch druhým najväčším darcom finančných prostriedkov v krajine. Posilnená prítomnosť Komisie je zároveň nevyhnutná z pohľadu záväzkov voči libérijským orgánom, výšky finančnej pomoci a potreby udržať politickú viditeľnosť v tejto vysoko medializovanej krajine na africkom kontinente. Návrh transformácie regionalizovanej delegácie v Nepále , ktorá je tohto času pripojená k delegácii v New Dillí, sa týka mierového procesu, ktorý v krajine momentálne prebieha. Delegácia má mimoriadny význam pre politické vzťahy medzi Nepálom a Európskou úniou, ako aj pre činnosť Komisie v oblastiach rozvojovej spolupráce a humanitárnej pomoci. Okrem dôsledkov opätovného nadviazania spolupráce s Togom po prijatí rozhodnutia Rady z 13. novembra 2006 sa od posilnenej prítomnosti Komisie vyžaduje predovšetkým pomoc pri normalizácii vzťahov s touto krajinou po 20 rokoch krízy a monitorovanie procesu demokratizácie, reforiem a zlepšovania správy vecí verejných, ktoré Európska komisia podporila. Komisia sa na týchto otázkach aktívne podieľa, pričom úloha delegácie po ukončení postupu stanoveného v článku 96 dohody z Cotonou sa môže naplniť len na úrovni delegácie s plnými právomocami. Tieto činnosti dôležitou mierou prispievajú k politickej stabilite subregiónu. Úzky vzťah s Jemenom v oblasti rozvojovej pomoci a prebiehajúcej politickej podpory EÚ, predovšetkým v oblasti správy vecí verejných a demokratizácie, zdôvodňujú rozhodnutie transformovať delegáciu v Jemene na delegáciu s plnými právomocami. Z hľadiska dôležitosti stability v Jemene pre regionálnu bezpečnosť (Perzský záliv a Africký roh) a boj proti terorizmu bude podpora Únie v priebehu nasledujúcich rokov zachovaná, pričom jej prítomnosť bude možné posilniť. 2. 3. Miesta pôsobenia iné ako delegácie Okrem kancelárií ECHO, ktoré riadi rovnomenné generálne riaditeľstvo, skúsenosti poukazujú, že na účely uľahčenia činnosti Komisie je nutné zriadiť miesta pôsobenia iné ako delegácie, a to v krajinách, kde delegácia existuje v hlavnom meste alebo kde delegácia (už) nie je prítomná. Prítomnosť ľudských zdrojov a infraštruktúry Komisie v týchto miestach pôsobenia by sa mala zabezpečiť predbežným politickým rozhodnutím a mala by mať jasný právny základ. Z hľadiska odlišných politických okolností sa navrhuje rozlišovať medzi novými miestami pôsobenia v krajinách, kde už delegácia Komisie existuje, a v krajinách, kde Komisia ešte nie je zastúpená. V oboch prípadoch sa nevyhnutne vyžaduje súhlas príslušných krajín a vymedzenie podmienok „zriadenia“ Komisie v týchto krajinách, a to formou listu/dohody v prvom prípade alebo výmenou listov ad hoc v prípade druhom. 2.3.1. Nové miesta pôsobenia v krajinách, kde delegácia existuje Navrhuje sa zriadiť nové miesto pôsobenia v Gome (Konžská demokratická republika), pripojené k delegácii v Kinshase. Jeho cieľom je umožniť Európskej únii pokračovať v jej rozhodujúcej úlohe v riadení krízy v oblasti Veľkých jazier, a konkrétnejšie prevziať úlohu sprostredkovateľa v Gome a úlohu pozorovateľa v Nairobi. Komisia sa takto pridá k ostatným členom medzinárodného spoločenstva, predovšetkým k stálym zastúpeniam OZEÚ, EBOP (EUPOL/EUSEC) a iných členských štátov, ktoré nasledovali odporúčanie Európskej únie udržať prítomnosť v Gome. Okrem monitorovania politických procesov by prítomnosť Komisie v Gome mala vo veľkej miere uľahčiť riadenie programov Spoločenstva na východ od Konžskej demokratickej republiky. V dohode s konžskými orgánmi by sa malo uviesť, že výsady a imunity vymedzené v dohode o zriadení sa vzťahujú aj na členov tejto kancelárie. Otvorenie tejto kancelárie nepredstavuje pre vonkajšiu službu dodatočné náklady: malo by byť pokryté prerozdelením existujúcich alebo plánovaných zdrojov na rok 2009. 2.3.2. Nové miesta pôsobenia v krajinách, kde delegácia neexistuje Zahŕňa to vytvorenie jasného právneho základu pre činnosti zamestnancov EK v niektorých krajinách, ktorého účelom je umožniť pracovníkom zodpovedným za osobitné misie, ktoré sú vymedzené vo výmenách listov ad hoc s hosťovskými krajinami, vykonávať tieto úlohy v najlepších podmienkach a zdržiavať sa v mieste pôsobenia počas trvania takejto misie. V týchto výmenách listov medzi členom Komisie, ktorý zodpovedá za vonkajšie vzťahy, a príslušnými orgánmi hosťovskej krajiny, by sa malo ustanoviť uplatňovanie príslušných výsad a imunít. V tejto súvislosti sa navrhuje zriadiť miesto pôsobenia v Paname (v krajine, v ktorej je akreditovaný vedúci delegácie v Nikarague). Kontaktný úrad zodpovedný za monitorovanie projektov spolupráce tam bol otvorený v apríli 2003. Je pripojený k regionalizovanej delegácii v Kostarike, ktorá je naviazaná na delegáciu v Nikarague. Zachovanie kancelárie je zdôvodnené významným nárastom súm na plánovanú spoluprácu v období rokov 2007 – 2013. Z rovnakých dôvodov sa navrhuje zriadiť miesto pôsobenia na Samoe (krajine, v ktorej je akreditovaný vedúci delegácie na Fidži) s cieľom zabezpečiť primerané monitorovanie projektov na mieste existujúcou kanceláriou. Okrem toho môže byť z krátkodobého hľadiska potrebná stabilná prítomnosť v Belize (krajine, v ktorej je akreditovaný vedúci delegácie na Jamajke), na Komorách (krajine, v ktorej je akreditovaný vedúci delegácie na Mauríciu) a v Mjanmarsku – Barme (krajine, v ktorej je akreditovaný vedúci misie v Thajsku), a to s cieľom zabezpečiť účinné riadenie pomoci a umožniť bližšie monitorovanie politickej situácie. V súčasnosti sa musí monitorovanie projektov v týchto krajinách zabezpečovať prostredníctvom misií zamestnancov dozorných delegácií. Ide o dlhodobé alebo veľmi časté krátkodobé misie, čo je z hľadiska úloh, ktoré sa majú uskutočniť, nevyhovujúce a niekedy náročné z organizačného hľadiska. Neprítomnosť stáleho zastúpenia prispieva k oneskoreniu v implementácii, predovšetkým v prípade, keď sa vyžadujú kontroly ex-ante. Zároveň zvyšuje riziká, ktoré vyplývajú z nedostatočných administratívnych kapacít prijímacích krajín, ak sú zapojené do prevádzkového a finančného riadenia zdrojov Spoločenstva. Navrhuje sa schváliť zriadenie nových miest pôsobenia v týchto krajinách s okamžitou platnosťou, pričom toto opatrenie sa bude implementovať po prerozdelení existujúcich finančných prostriedkov. Na základe existujúcich finančných prostriedkov sa zároveň navrhuje povoliť zriadenie nového miesta pôsobenia v Mongolsku (krajine, v ktorej je akreditovaný vedúci delegácie v Číne) s cieľom zlepšiť monitorovanie projektov na miestnej úrovni z dôvodu obťažnosti prístupu. Do septembra 2004 zabezpečovala monitorovanie kancelária TACIS. Po presune činností programu TACIS v Mongolsku do rozvojoch krajín ALA sa kancelária zatvorila a monitorovanie týchto činností sa zabezpečovalo prostredníctvom verejných zákazok. 3. ĽUDSKÉ ZDROJE A ROZPOČTOVÉ PROSTRIEDKY Riadiaci výbor vonkajšej služby (CDSE) sa na svojej schôdzi 18. júna 2008 rozhodol vyčleniť z pridelených ľudských zdrojov na rok 2008 18 pracovných miest na rozvoj siete v roku 2008, pričom za prioritné bolo označené otvorenie delegácie pri Rade Európy, v Uzbekistane a transformácia delegácií v Libérii, Togu a Jemene. V pláne na reorganizáciu schválenom 17. júna 2008 sa vyčlenilo ďalších 16 miest úradníkov, čo umožní transformáciu delegácií v Džibuti, Kirgizsku, Nepále a Tadžikistane. Navrhuje sa preto prideliť 34 dostupných pracovných miest úradníkov (18 z pridelených ľudských zdrojov na rok 2008 a 16 pracovných miest vyplývajúcich z plánu na reorganizáciu) a potrebné pracovné miesta zmluvných a miestnych zamestnancov, ako sú uvedené v tabuľke nižšie. Tieto údaje o počte zamestnancov potrebných pre otvorenie a transformáciu delegácií môžu podliehať ďalším zmenám, predovšetkým pokiaľ ide zmluvných a miestnych zamestnancov, ktoré budú financované v závislosti od dostupnosti rozpočtových prostriedkov v pôvodných položkách BA/rozpočtové prostriedky ERF v rámci uplatňovania pomoci. Vo všeobecnosti sa výdavky týkajúce sa rôznych činností uvedených v bode 2 vyššie, ktoré sa budú vo veľkej miere implementovať v roku 2009, pokryjú reorganizáciou ľudských zdrojov a prerozdelením existujúcich finančných prostriedkov na rok 2008 alebo dostupných zdrojov pridelených na rok 2009 na základe racionalizácie dostupných zdrojov na pokrytie nových výdavkov na prevádzku, infraštruktúru, zamestnancov a iné. Ľudské zdroje plánované na otvorenie alebo transformáciu delegácií | Delegácia | Položka 5: | Pôvodné položky BA / rozpočtové prostriedky ERF | AD | AST | AC | AL | AC | AL | Rada Európy | 1 | 1 | Uzbekistan | 3 | 2 | 1 | 3 | 1 | 1 | Džibuti (transformácia) | 2 | 2 | 2 | 2 | Kirgizsko (transformácia) | 2 | 2 | 2 | 2 | Libéria (transformácia) | 2 | 2 | 2 | 2 | Nepál (transformácia) | 2 | 2 | 2 | 2 | Tadžikistan (transformácia) | 2 | 2 | 2 | 2 | Togo (transformácia) | 2 | 2 | 2 | 2 | Jemen (transformácia) | 2 | 2 | 2 | 2 | SPOLU | 18 | 16 | 2 | 3 | 15 | 15 | Rozpočtové prostriedky, ktoré je potrebné zmobilizovať, sa uvádzajú v nižšie uvedenej tabuľke, pričom sa rozlišuje medzi nákladmi na zriadenie (jednorazové náklady, ktoré priamo súvisia s plánovaným otvorením alebo transformáciou delegácií) a ročnými nákladmi (opakujúce sa náklady, ktoré súvisia s činnosťou novovytvorených alebo transformovaných delegácií vzhľadom na ich novú organizáciu). Rozpočtové prostriedky plánované na otvorenie alebo transformáciu delegácií | Delegácia | Náklady na zriadenie | Ročné náklady | Rada Európy | 309 990 € | 629 810 € | Uzbekistan | 667 245 € | 2 033 870 € | Džibuti (transformácia) | 595 160 € | 1 600 910 € | Kirgizsko (transformácia) | 595 160 € | 1 600 910 € | Libéria (transformácia) | 558 660 € | 1 597 310 € | Nepál (transformácia) | 595 160 € | 1 600 910 € | Tadžikistan (transformácia) | 595 160 € | 1 600 910 € | Togo (transformácia) | 558 660 € | 1 597 310 € | Jemen (transformácia) | 558 660 € | 1 597 310 € | SPOLU | 5 033 855 € | 13 859 250 € | LEGISLATÍVNY FINANČNÝ VÝKAZ 1. NÁZOV NÁVRHU: OZNÁMENIE KOMISIE RADE A EURÓPSKEMU PARLAMENTU – ROZVOJ A KONSOLIDÁCIA VONKAJŠEJ SLUŽBY: IMPLEMENTÁCIA OPATRENÍ PLÁNOVANÝCH NA ROK 2008 2. RÁMEC ABM / ABB (riadenie podľa činnosti/zostavenie rozpočtu podľa činnosti) VONKAJŠIE VZŤAHY – Vonkajšia služba 3. ROZPOČTOVÉ POLOŽKY 3.1. Rozpočtové položky [prevádzkové položky a súvisiace položky technickej a administratívnej pomoci (predtým položky BA)] vrátane ich názvov: XX.010102 : Výdavky vzťahujúce sa na zamestnancov delegácií Komisie v aktívnom služobnom pomere XX.010202 : Externí pracovníci delegácií Komisie XX.010212 : Ostatné výdavky na riadenie delegácií Komisie XX.010302 : Výdavky na budovy a súvisiace výdavky delegácií Komisie 19.010401 : Nástroj rozvojovej spolupráce – Výdavky na administratívne riadenie 21.010410 : Európsky rozvojový fond - Výdavky na administratívne riadenie 3.2. Trvanie akcie a finančného vplyvu: Rozšírenie vonkajšej služby uvedené v tomto oznámení sa začne koncom rozpočtového roka 2008. Vzhľadom na to, že ide o otvorenie a transformáciu delegácií, ktoré budú aj naďalej vykonávať svoju činnosť, ako aj o otvorenie nových miest pôsobenia, pre túto činnosť neexistuje časové obmedzenie. 3.3. Rozpočtové charakteristiky: Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade | XX.010102 | Nepovinné | Nedif. | ÁNO | NIE | NIE | č. 5 | XX.010202 | Nepovinné | Nedif. | ÁNO | NIE | NIE | č. 5 | XX.010212 | Nepovinné | Nedif. | ÁNO | NIE | NIE | č. 5 | XX.010302 | Nepovinné | Nedif. | ÁNO | NIE | NIE | č. 5 | 19.010401 | Nepovinné | Nedif. | ÁNO | NIE | NIE | č. 4 | 21.010410 | Nepovinné | Nedif. | ÁNO | NIE | NIE | č. 4 | 4. ZHRNUTIE ZDROJOV 4.1. Finančné zdroje 4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP) v mil. EUR (zaokrúhlené na 3 desatinné miesta) Druh výdavkov | Oddiel č. | 2009 | 2010 | 2011 | 2012 | 2013 a nasl. | Spolu | Prevádzkové výdavky[2] | Viazané rozpočtové prostriedky (VRP) | 8.1. | a | Platobné rozpočtové prostriedky (PRP) | b | Administratívne výdavky zahrnuté v referenčnej sume[3] | Technická a administratívna pomoc (NRP) | 8.2.4. | c | 5,686 | 4,084 | 4,084 | 4,084 | 4,084 | 22,022 | CELKOVÁ REFERENČNÁ SUMA | Viazané rozpočtové prostriedky (VRP) | a + c | 5,686 | 4,084 | 4,084 | 4,084 | 4,084 | 22,022 | Platobné rozpočtové prostriedky (PRP) | b + c | 5,686 | 4,084 | 4,084 | 4,084 | 4,084 | 22,022 | Administratívne výdavky nezahrnuté v referenčnej sume[4] | Ľudské zdroje a súvisiace výdavky (NRP) | 8.2.5. | d | 7,242 | 5,938 | 5,938 | 5,938 | 5,938 | 30,994 | Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6. | e | 5,965 | 3,838 | 3,838 | 3,838 | 3,838 | 21,317 | Celkové orientačné finančné náklady na akciu | VRP vrátane nákladov na ľudské zdroje spolu | a + c + d + e | 18,893 | 13,860 | 13,860 | 13,860 | 13,860 | 74,333 | PRP vrátane nákladov na ľudské zdroje spolu | b + c + d + e | 18,893 | 13,860 | 13,860 | 13,860 | 13,860 | 74,333 | : 4.1.2. Zlučiteľnosť s finančným plánovaním ( Návrh je zlučiteľný s platným finančným plánovaním. ( Návrh si vyžaduje zmenu v plánovaní príslušnej kapitoly vo finančnom výhľade. ( Návrh si môže vyžadovať uplatnenie ustanovení medziinštitucionálnej dohody[5] (t. j. nástroj flexibility alebo revíziu finančného výhľadu). 4.1.3. Finančný vplyv na príjmy ( Návrh nemá žiadny finančný vplyv na príjmy. ( Návrh má finančný vplyv na príjmy, a to s týmto účinkom: Neuplatňuje sa. 4.2. Ľudské zdroje – pracovníci zamestnaní na plný pracovný čas (vrátane úradníkov, dočasných zamestnancov a externých pracovníkov) – pozri podrobné informácie v bode 8.2.1. Ročné požiadavky | 2009 | 2010 | 2011 | 2012 | 2013 a nasl. | Počet ľudských zdrojov spolu | 69 | 69 | 69 | 69 | 69 | 5. CHARAKTERISTIKY A CIELE 5.1. Potreby, ktoré sa majú uspokojiť v krátkodobom alebo dlhodobom horizonte Výdavky v roku 2008 sa týkajú otvorenia dvoch nových delegácií, v Uzbekistane a pri Rade Európy v Štrasburgu, a transformácie regionalizovaných delegácií v Džibuti, Kirgizsku, Libérii, Nepále, Tadžikistane, Togu a v Jemene na delegácie s plnými právomocami. Dodatočné výdavky budú financované z existujúcich a plánovaných rozpočtových prostriedkov na rok 2009 na základe prioritizácie rôznych činností. 5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergia Vzhľadom na nedávny vývoj vo svete a v záujme užších hospodárskych a politických vzťahov s príslušnými krajinami a organizáciami sa považuje za potrebné rozšíriť sieť vonkajšej služby otvorením delegácií v Uzbekistane a pri Rade Európy a transformáciou regionalizovaných delegácií v Džibuti, Kirgizsku, Libérii, Nepále, Tadžikistane, Togu a Jemene. 5.3. Ciele, očakávané výsledky a súvisiace ukazovatele návrhu v kontexte rámca ABM Tieto činnosti by mali Komisii umožniť lepšie riadenie aktivít v príslušných štátoch. 5.4. Spôsob implementácie (orientačný) ( Centralizované hospodárenie ( priamo na úrovni Komisie ( nepriamo delegovaním právomocí na: ( výkonné agentúry, ( subjekty zriadené Spoločenstvami podľa článku 185 nariadenia o rozpočtových pravidlách ( národné verejné subjekty/subjekty poverené poskytovaním služieb vo verejnom záujme ( Zdieľané alebo decentralizované hospodárenie ( s členskými štátmi ( s tretími krajinami ( Spoločné hospodárenie s medzinárodnými organizáciami (bližšie uveďte) Poznámky: 6. MONITOROVANIE A HODNOTENIE 6.1. Systém monitorovania Výdavky delegácie v mieste pôsobenia budú poskytnuté v rámci finančných postupov, ktoré na mieste stanoví poverený schvaľujúci úradník (vedúci delegácie) a budú predmetom kontrol ex-post uskutočňovaných útvarmi Komisie. Príslušné delegácie sa stanú súčasťou „siete“ delegácií Komisie a budú predmetom kontroly v rámci návštev Inšpekcie delegácií a útvaru vnútornej kontroly vonkajšej služby. 6.2. Hodnotenie 6.2.1. Hodnotenie ex-ante O otvorení nových delegácií sa rozhodlo na základe potrieb v zmysle vývoja hospodárskych a politických vzťahov Komisie s príslušnými krajinami a v úzkej spolupráci so všetkými útvarmi a ostatnými zodpovednými generálnymi riaditeľstvami. 6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností) Neuplatňujú sa. 6.2.3. Podmienky a pravidelnosť budúcich hodnotení Z hľadiska politických priorít a na zabezpečenie optimálneho využívania existujúcich rozpočtových prostriedkov musí byť sieť delegácií na východe predmetom pravidelného hodnotenia. O racionalizácii alebo rozšírení tejto siete sa rozhodne v závislosti od vývoja hospodárskych a politických vzťahov s príslušnými štátmi, ako aj od dostupných rozpočtových prostriedkov. 7. Opatrenia proti podvodom Zahŕňajú uplatňovanie oddeleného účtovníctva využívajúc finančné postupy ustanovené v právnych predpisoch Spoločenstva, posilnené o pravidelnú kontrolu ex-post vykonávanú útvarmi Komisie. 8. PODROBNÉ ÚDAJE O ZDROJOCH 8.1. Ciele návrhu z hľadiska ich finančných nákladov Neuplatňuje sa. 8.2. Administratívne výdavky 8.2.1. Počet a druh ľudských zdrojov Druhy pracovných miest | Zamestnanci poverení riadením akcie za využitia existujúcich a/alebo dodatočných zdrojov (počet pracovných miest/plných pracovných úväzkov) | 2009 | 2010 | 2011 | 2012 | 2013 a nasl. | Úradníci alebo dočasní zamestnanci[6] (XX 01 01 02 01) | A*/AD | 18 | 18 | 18 | 18 | 18 | B*, C*/AST | 16 | 16 | 16 | 16 | 16 | Zamestnanci financovaní[7] podľa článku XX 01 02 | 5 | 5 | 5 | 5 | 5 | Iní zamestnanci financovaní[8] podľa článku 19.010401 21.010410 (ERF) | 19 11 | 19 11 | 19 11 | 19 11 | 19 11 | SPOLU | 69 | 69 | 69 | 69 | 69 | 8.2.2. Opis úloh vyplývajúcich z akcie Ide o riadenie a reprezentáciu politík Spoločenstva v príslušných krajinách alebo organizáciách. 8.2.3. Pôvod ľudských zdrojov (štatutárny) Potreby vo forme ľudských a administratívnych zdrojov budú pokryté v rámci prostriedkov pridelených riadiacemu generálnemu riaditeľstvu v rámci ročného procesu prideľovania s prihliadnutím na existujúce rozpočtové obmedzenia. ( Pracovné miesta pridelené v súčasnosti na riadenie programu, ktoré sa majú nahradiť alebo predĺžiť. ( Pracovné miesta predbežne pridelené v rámci plnenia RPS/PNR (ročnej politickej stratégie/predbežného návrhu rozpočtu) na rok n (ide o 18 pracovných miest úradníkov). ( Pracovné miesta požadované v ďalšom postupe RPS/PNR. ( Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia) - ide o zostatok potrebných pracovných miest. ( Pracovné miesta požadované na rok n, ale neplánované v rámci RPS/PNR daného roku. Potreby vo forme ľudských a administratívnych zdrojov budú pokryté v rámci prostriedkov pridelených riadiacemu generálnemu riaditeľstvu v rámci ročného procesu prideľovania s prihliadnutím na existujúce rozpočtové obmedzenia. 8.2.4. Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie) v mil. EUR (zaokrúhlené na 3 desatinné miesta) Rozpočtová položka (číslo a názov) | 2009 | 2010 | 2011 | 2012 | 2013 a nasl. | SPOLU | 1. Technická a administratívna pomoc (vrátane súvisiacich nákladov na zamestnancov) | Výkonné agentúry[9] | Iná technická a administratívna pomoc | - intra muros 19.010401 | 3,504 | 2,506 | 2,506 | 2,506 | 2,506 | 13,528 | 21.010410 (ERF) | 2,182 | 1,578 | 1,578 | 1,578 | 1,578 | 8,494 | - extra muros | Technická a administratívna pomoc spolu | 5,686 | 4,084 | 4,084 | 4,084 | 4,084 | 22,022 | 8.2.5. Finančné náklady na ľudské zdroje a súvisiace náklady nezahrnuté v referenčnej sume v mil. EUR (zaokrúhlené na 3 desatinné miesta) Druh ľudských zdrojov | 2009 | 2010 | 2011 | 2012 | 2013 a nasl. | SPOLU | Úradníci a dočasní zamestnanci (XX 01 01) | 6,929 | 5,695 | 5,695 | 5,695 | 5,695 | 29,709 | Zamestnanci financovaní podľa článku XX 01 02 (pomocní zamestnanci, vyslaní národní experti, zmluvní zamestnanci atď.) (uveďte rozpočtovú položku) | 0,313 | 0,243 | 0,243 | 0,243 | 0,243 | 1,285 | Náklady na ľudské zdroje a súvisiace náklady spolu (nezahrnuté v referenčnej sume) spolu | 7,242 | 5,938 | 5,938 | 5,938 | 5,938 | 30,994 | Výpočet – Úradníci a dočasní zamestnanci | Pozri podrobnú prílohu. | Výpočet - Zamestnanci financovaní podľa článku XX 01 02 | Pozri podrobnú prílohu. | 8.2.6. Ostatné administratívne výdavky nezahrnuté v referenčnej sume v mil. EUR (zaokrúhlené na 3 desatinné miesta) | 2009 | 2010 | 2011 | 2012 | 2013 a nasl. | SPOLU | XX XX 01 02 12 01 – Služobné cesty | 0,302 | 0,302 | 0,302 | 0,302 | 0,302 | 1,510 | XX | XX | XX | 2. Ostatné výdavky na riadenie (XX 01 02 12) spolu | 0,302 | 0,302 | 0,302 | 0,302 | 0,302 | 1,510 | 3. Ostatné výdavky administratívnej povahy XX 01 03 02 01 Nadobúdanie, nájom a súvisiace výdavky XX 01 03 02 02 Zariadenie, nábytok, dodávky a služby | 2,814 2,849 | 2,521 1,015 | 2,521 1,015 | 2,521 1,015 | 2,521 1,015 | 12,898 6,909 | Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu | 5,965 | 3,838 | 3,838 | 3,838 | 3,838 | 21,317 | Výpočet – Ostatné administratívne výdavky nezahrnuté v referenčnej sume | […] | 8.3 Všeobecné pripomienky V žiadnom prípade sa uskutočnenie uvedených činností zo zdrojov, ktoré sa sprístupnia v roku 2009, neprejaví celkovým zvýšením opakujúcich sa výdavkov vonkajšej služby v nasledujúcich rokoch. [1] KOM(2007) 206 v konečnom znení. [2] Výdavky, ktoré nespadajú do kapitoly xx 01 príslušnej hlavy xx. [3] Výdavky, ktoré spadajú do článku xx 01 04 hlavy xx. [4] Výdavky, ktoré spadajú do kapitoly xx 01okrem výdavkov podľa článkov xx 01 04 alebo xx 01 05. [5] Pozri body 19 a 24 medziinštitucionálnej dohody. [6] Náklady, ktoré NIE sú zahrnuté v referenčnej sume. [7] Náklady, ktoré NIE sú zahrnuté v referenčnej sume. [8] Náklady, ktoré sú zahrnuté v referenčnej sume. [9] Uveďte odkaz na konkrétny legislatívny finančný výkaz pre príslušné výkonné agentúry.